
CERTIFICAT


	EXPEDIENT NÚM.
	ÒRGAN COL·LEGIAT
	DATA DE LA SESSIÓ

	1737/2024
	La junta de govern local
	12/06/2024



Samuel Lara Gómez en qualitat de secretari d’aquest òrgan i de l’Ajuntament de Cabrils, CERTIFICO:

Que en la sessió celebrada en la data a dalt indicada, la Junta de Govern Local ha adoptat l’acord següent:

	EXPEDIENT 1737/2024. SUBVENCIONS PER CONCURRÈNCIA COMPETITIVA

	Favorable
	Tipus de votació: Unanimitat/Assentiment


FETS I FONAMENTS DE DRET


Expedient: 1737/2024

Assumpte: Aprovació de la convocatòria i les bases especifiques per l’atorgament de subvencions, mitjançant el procediment de concurrència competitiva.

ANTECEDENTS

Únic- Les Regidories de Tresoreria i Subvencions i la de Participació i Regeneració institucional han emès memòria que consta incorporada a l’expedient on es proposa aprovar la convocatòria i les bases específiques per a la concessió de subvencions a entitats per l’any 2024. Segons s’indica a la memòria, s’ha procedit a una revisió de les bases amb l'objectiu de simplificar i objectivitzar els criteris de sol·licitud de subvenció amb l'objectiu de donar resposta a les dificultats mostrades per les entitats per complimentar-ho i, alhora, per facilitar la tasca de valoració d'aquests documents; així com, d'incorporar una nova línia de subvencions d'Inclusió i Diversitats.

FONAMENTS DE DRET

1- Les bases reguladores de les subvencions de les Corporacions Locals s’aproven en el marc, entre d’altres, d’una ordenança general de subvencions com es disposa a l’article 17.2 de la Llei 38/2003, de 17 de novembre, General de Subvencions (en endavant LGS). En aquesta tesitura, el Ple de l’ Ajuntament de Cabrils en sessió ordinària de 25 de març de 2010 va acordar aprovar l’ordenança general de subvencions que regula i fixa els criteris i procediment a seguir per a la sol·licitud, concessió, justificació i pagament de suvencions de l’Ajuntament.

2- A diferència de les bases reguladores de les subvencions que tenen una naturalesa reglamentària com es pot desprendre de l’article 17.2 de la LGS, la convocatòria és un acte administratiu plúrim puix que va dirigit a una pluralitat indeterminada de subjectes i pot incloure, d’acord amb l’article 23.2 ª) LGS, les bases especifiques de la convocatòria, com és el cas. El fet que no comparteixi la naturalesa de norma reglamentària amb vocació de generalitat i permanència determina que la

convocatòria, a la qual es pot incorporar les bases específiques, no hagi de seguir el procediment d’ aprovació bifàsic propi de les normes de naturalesa reglamentària.

3- La competència per l’adopció d’aquest acord correspon a la Junta de Govern Local per delegació efectuada per l’Alcaldessa d’aquest Ajuntament, mitjançant el Decret d’Alcaldia núm 757/2019, de data 19 de juny de 2019 (BOP CVE2019022852 de data 28 de juny de 2019).

Vista la proposta de resolució PR/2024/306 de 11 / de juny / 2024.
RESOLUCIÓ


Primer.- APROVAR la convocatòria i les bases específiques per l’atorgament de subvencions mitjançant el procediment de concurrència competitiva, que s'adjunten a aquesta proposta d'acord.

Segon.- PUBLICAR la present convocatòria i bases específiques a la Base de Dades Nacional de Subvencions, al Butlletí Oficial de la Província de Barcelona i al tauler d’anuncis de la Corporació en els termes que disposa l’article 20.8 de la LGS tot indicant que el termini per la presentació de sol·licituds será de 20 dies hàbils a comptar de l’endemà de la publicació d’un extracte de la present convocatòria al BOPB, a través de la BDNS

Tercer.- DONAR TRASLLAT de la present resolució als Departaments que estiguin implicats en la gestió d’aquestes subvencions i a la Regidoria de Tresoreria i Subvencions als efectes pressupostaris corresponents.


I, perquè consti, lliuro el present certificat per ordre i amb el vistiplau de la Sra. alcaldessa - Presidenta, a reserva del que resulti de l’aprovació de l’acta, d’acord amb el que disposa l’article 206 del Reial decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les corporacions locals.

DOCUMENT SIGNAT ELECTRÒNICAMENT

BASES PARTICULARS REGULADORES DE LA CONVOCATÒRIA PER A LA CONCESSIÓ DE SUBVENCIONS – any 2024

Disposicions generals

L’Ajuntament de Cabrils desenvolupa diverses accions en matèria de suport a les activitats generades per la societat i per al foment i millora dels interessos dels veïns i veïnes de Cabrils, entre les quals es troben les subvencions a entitats i associacions del municipi.

Seran d’aplicació a aquestes bases la Llei 38/2003, de 17 de novembre, general de subvencions, el Reial decret 887/2006, de 21 de juliol, pel qual s’aprova el Reglament de la indicada Llei i l’Ordenança general de subvencions de l’Ajuntament de Cabrils, així com les Bases d’execució del Pressupost 2024.

Índex

Article 1. Objecte
Article 2. Finalitat
Article 3. Activitats i despeses subvencionables Article 4. Règim jurídic
Article 5. Procediment de concessió de la subvenció. Article 6. Beneficiaris
Article 7. Sol·licituds
Article 8. Criteris de valoració
Article 9. Comissió Tècnica de Valoració
Article 10. Dotació econòmica de la convocatòria Article 11. Pagament
Article 12. Justificació
Article 13. Publicitat de la col·laboració municipal Article 14. Acceptació de les bases.
Disposició final

Article 1. Objecte

L’objecte d’aquestes bases és la regulació del règim jurídic, del procediment a seguir i de la convocatòria per a la sol·licitud, la concessió, el pagament i la justificació de les subvencions que l’Ajuntament de Cabrils concedeix, en règim de concurrència competitiva, a associacions i entitats sense ànim de lucre del municipi que duguin a terme projectes (que pot incloure diferents actes articulats al voltant d'un objectiu comú) o activitats subvencionables, dins els límits establerts en el pressupost municipal de l’any en curs i que no disposin de previsió singular en el pressupost municipal.

Les subvencions es podran atorgar en el marc d’un conveni de col·laboració

Aquestes bases regulen el règim de subvencions de les àrees de Cooperació i Solidaritat, d'Inclusió i Diversitats, d’Educació, de Cultura, de Joventut, d’Esports, Comerç i Hostaleria i Turisme.


Article 2. Finalitat

Els projectes o activitats subvencionables han de fomentar la participació de les persones i les activitats d’interès públic que tinguin com a finalitats generals:

· Promoure l’associacionisme i el voluntariat alhora que potenciï la riquesa d’actes d’interès general al municipi.
· Promoure la participació del veïnat i enfortir el teixit social.
· Consolidar l’entitat, la participació de les persones associades i/o simpatitzants per tal de millorar el desenvolupament de la seva activitat.
· Millorar la cohesió social del municipi i l’enriquiment social.
· Desenvolupar programes estables i continuats d’interès general pel municipi.
· Promoure projectes i actes que complementin la competència local.
· Promoure un desenvolupament del municipi més sostenible.
· Afavorir la cooperació entre el sector públic, el sector no lucratiu i el sector privat.
· Fomentar la solidaritat i afavorir la convivència ciutadana.
· Potenciar el coneixement extern i la imatge del municipi.

A més de les finalitats generals, amb l’atorgament de les subvencions es pretén fomentar projectes o activitats d’interès públic i social que tinguin els següents objectius específics per a cada àrea subvencionable:

A. Cooperació i Solidaritat

· Desenvolupar accions de suport a les persones en situació de vulnerabilitat del territori o amb col·laboració amb d’altres entitats i agents del municipi.
· Enfortir i desenvolupar accions de cooperació i/o solidaritat en l’àmbit català, estatal i internacional per a reduir les desigualtats.
· Fomentar la solidaritat ciutadana amb països més empobrits i sectors de la població més desfavorits.

B. Inclusió i diversitats

· Aconseguir la igualtat de drets, oportunitats i resultats entre totes les persones.
· Promoure l’accés de tots els col·lectius en tots els espais de la societat (cultura, món laboral…), i fer visibles totes les seves aportacions artístiques, econòmiques i socials.
· Abordar tots els àmbits de les violències masclistes i oferir els serveis adequats per a les dones que estiguin en una situació de violència o n’hagin viscut una.
· Lluitar contra la feminització de la pobresa i la precarietat

C. Educació

· Incentivar les iniciatives de les associacions de famílies d’alumnes que donin un valor afegit al projecte educatiu de cada centre i que creïn complicitats entre els centres.


· Promoure activitats educatives en el lleure d’una forma estable així com a les entitats que les impulsen.
· Promoure l’atenció a la infància i a l’adolescència mitjançant l’educació en el lleure
· Fomentar la participació de la comunitat educativa en les polítiques municipals.
· Organitzar activitats extraescolars que englobin a infants, jovent i famílies.

D. Cultura

· Promocionar les manifestacions i pràctica de cultura popular i tradicional.
· Difondre el patrimoni cultural material i immaterial del municipi.
· Afavorir aquelles activitats que projectin i singularitzin el municipi de Cabrils en alguna manifestació artística.
· Desenvolupar activitats que complementin la programació cultural estable de Cabrils
· Estimular les propostes que fomentin la integració de nous agents a les entitats culturals del municipi i en les activitats que desenvolupen durant l’any a Cabrils.
· Promoure la llengua i cultura catalanes.

E. Joventut

· Fomentar valors socials i noves formes de participació entre el jovent.
· Fomentar la participació juvenil i l’associacionisme juvenil com a difusor de serveis d’interès general per a la població jove del municipi.
· Promoure el treball en xarxa amb altres entitats i amb l’ajuntament per la participació a projectes/activitats municipals.
· Crear i difondre les iniciatives juvenils.
· Col·laborar en l’impuls i manteniment dels projectes de les entitats juvenils que tenen per objecte proporcionar espais de lleure i oci saludable i sostenible per a joves.
· Premiar, potenciar i col·laborar amb els projectes sortints dels joves del municipi.

F. Esports

· Facilitar l’accés a la pràctica esportiva d’aquells col·lectius que, per raons socioculturals i/o econòmiques, no hi accedeixen de forma habitual.
· Possibilitar el creixement esportiu, quantitatiu i qualitatiu, del municipi.
· Oferir serveis i activitats esportives en les vessants educativa, recreativa, lúdica i competitiva, a tots els sectors de la població amb especial atenció a la infància i la joventut.
· Promocionar l’associacionisme com a agent dinamitzador de l’activitat esportiva, donant suport als grups de veïns i veïnes que fan una tasca de promoció de l’esport.

G. Comerç i hostaleria

· Donar suport a les associacions de promoció del teixit comercial i hostaler local
· Fomentar les actuacions de promoció i animació de teixit comercial i hostaler local.

· Promoure la dinamització del comerç i restauració al municipi i, en especial, les actuacions promogudes pel teixit associatiu del comerç i hostaleria.


· Consolidar el funcionament ordinari de l’entitat per tal de millorar el desenvolupament d’activitats anuals.

H. Turisme

· Donar suport a les associacions de promoció turística local.
· Difondre a nivell supramunicipal, el valor del municipi com a destí turístic, així com la promoció dels elements turístics del municipi (teixit social, comercial, cultural i patrimonial).

Article 3. Activitats i despeses subvencionables

Podran ser subvencionats aquells projectes i activitats que actuïn en els camps següents :

A. Cooperació i Solidaritat

· Desenvolupament d’accions de cooperació i/o solidaritat en l’àmbit local, estatal internacional.
· Foment i participació en iniciatives solidàries (campanyes de recaptació de recursos, activitats divulgatives, etc.) dirgides a grups de població en situacions de vulnerabilitats -social, econòmica o sanitària entre d'altres.
· Col·laboració en centres de recerca, grups d'investigació i entitats que treballen en l'àmbit de la solidaritat.
· Participació i col·laboració amb altres entitats o estaments en accions d’emergència social (guerres, recerca de persones, ajuda humanitària en general )
· Atenció a les minories i/o col·lectius en risc d’exclusió social i/o en situació de vulnerabilitat social, econòmica o sanitària.

B. Inclusió i diversitats

· Promoció de la inclusió social i laboral de persones en risc d’exclusió o situacions de vulnerabilitat,
· Integració i benestar dels col·lectius en risc de discriminació en funció del seu origen, identitat i orientació sexual, etc. .
· Defensar i garantia els drets de les dones i el seu apoderament, especialment per a aquelles en situació de major vulnerabilitat o que estiguin afectades per més d’un eix de discriminació.
· Sensibilització a la visibilitat a les situacions de desigualtat i discriminació que impacten la vida dels col·lectius estigmatitzats.
· Foment de la incorporació de persones amb diversitat funcional en les activitats socials i culturals del municipi i/o de suport i acompanyament a les persones afectades i el seu entorn familiar

C. Educació

· Foment de l’educació en el lleure.

· Suport a les activitats extraescolars organitzades per les associacions de famílies d’alumnes.


· Suport a les activitats fora del calendari escolar.
· Suport al desenvolupament d’activitats formatives no reglades.

D. Cultura

· Difusió del patrimoni cultural material i immaterial del municipi.
· Dinamització sociocultural.
· Foment i difusió d’expressions de la cultura popular i tradicional
· Foment, amb caràcter no professional, d’alguna expressió artística (teatre, música, dansa, pintura, etc.)
· Promoció de la llengua i la cultura catalanes.

E. Joventut

· Promoció de la creació de projectes/activitats promoguts per associacions i col·lectius joves
· Foment de projectes/activitats juvenils i de difusió i divulgació cultural
· Promoció de projectes/activitats de dinamització (creativitat juvenil, oci alternatiu, de lleure...)

F. Esports

· Accions orientades a reforçar la consolidació i creixement de les entitats i associacions esportives, així com la seva capacitat d’acció
· Foment de la pràctica esportiva a la infància i adolescència (fins a 18 anys)
· Esdeveniments i/o activitats puntuals i rellevants de promoció de l’esport i la seva pràctica obertes al conjunt de la població que es realitzin fora de la programació habitual de la temporada.

G. Comerç i hostaleria

· Accions orientades a reforçar la consolidació i creixement de les entitats i associacions de comerciants, hostalers i professionals al municipi així com la seva capacitat d’acció
· Foment i millora del desenvolupament del teixit econòmic, comercial i de restauració.
· Dinamització de les iniciatives presentades pel teixit associatiu i participatiu del comerç i l’hostaleria de Cabrils i que estiguin destinades a la promoció del comerç i la restauració local.

H. Turisme

· Activació del turisme i de l’economia local basada en el turisme.
· Promoció d’actuacions destinades a situar Cabrils com a destinació turística.
· Promoció d’activitats a d’altres pobles amb la finalitat de donar a conèixer la riquesa turística de Cabrils a l’exterior.

· Dinamització del turisme cultural, gastronòmic, esportiu, natural i familiar de Cabrils.


· Ampliació del ventall d’activitats dirigides als visitants i que conformen l’oferta turística.

Les despeses subvencionables seran aquelles que suposin un cost directe, és a dir, que estiguin directament vinculades a l’execució del projecte i de les activitats recollides a la sol·licitud i que fan possible la consecució dels objectius i de les finalitats que fonamenten l’atorgament de la subvenció. En cap cas, es considerarà despesa subvencionable les activitats realitzades pels membres de la junta d’aquesta associació i/o familiars.


Article 4. Règim jurídic

Les subvencions que concerneixen aquestes bases es regulen per les normes que s’indiquen tot seguit i per l’ordre següent:

· Aquestes bases i la convocatòria subsegüent.
· L’ordenança general de subvencions aprovada per l’Ajuntament de Cabrils i publicada en el Butlletí Oficial de la Província de Barcelona el 15 de juny de 2010.
· El Reglament de subvencions aprovat pel Reial decret 887/2006, de 21 de juliol, pel qual s’aprova el reglament de la Llei 38/2003, de 17 de novembre, general de subvencions en tot allò que sigui considerat desenvolupament de la normativa bàsica indicada a la disposició final primera de la indicada Llei de subvencions.
· El Decret 179/1995, de 16 de juny, pel qual s’aprova el Reglament d’obres, activitats i serveis dels ens locals.
· La Llei 38/2003, de 17 de novembre, general de subvencions abans indicada pel que fa als articles considerats com a norma bàsica.
· El Decret legislatiu 2/2003, de 28 d’abril, pel qual s’aprova el text refós de la Llei municipal de règim local de Catalunya.
· La Llei 7/1985, de 2 d’abril, reguladora de les bases del règim local en tot allò considerat com a norma bàsica.
· El Reial decret legislatiu 2/2004, de 5 de març, pel qual s’aprova el text refós de la Llei reguladora de les hisendes locals.

Sens perjudici del que s’estableix als articles 47 i 48 de la Llei 39/2015, d’1 d’octubre, del procediment administratiu comú de les administracions públiques, l’atorgament de les subvencions a les quals es fa referència aquestes bases té caràcter voluntari i eventual, és modificable en els supòsits previstos per la normativa indicada, no genera cap dret a l’obtenció d’altres subvencions en anys posteriors i no es pot al·legar com a precedent.

L’atorgament de les subvencions es condiciona, en tot cas, a la realització futura o ja executada del projecte i/o activitat i té caràcter devolutiu.

Tot allò no regulat a les presents bases s’entendrà subjecte a les disposicions estatals i autonòmiques reguladores de l’atorgament de subvencions per part dels ens locals, l’Ordenança General de Subvencions i les bases generals reguladores de l’atorgament de subvencions.


Les entitats i associacions beneficiàries de subvencions hauran de complir amb allò recollit al Codi Ètic de càrrecs electes, personal funcionari i laboral i d’altres actors que interactuen amb l’Ajuntament aprovat en el Ple de 29 de març de 2018.


Article 5. Procediment de concessió de la subvenció

El procediment per a la concessió de les subvencions es tramitarà en règim de concurrència competitiva, mitjançant l’aprovació i la publicació d’aquestes bases juntament amb al convocatòria corresponent i d’acord amb els principis de publicitat, transparència, concurrència, objectivitat, igualtat, no-discriminació, eficàcia i eficiència.

Aquestes bases i la convocatòria esmentada es publicaran al Butlletí Oficial de la Província, al tauler d’edictes i a la web municipal.

El termini de presentació de sol·licituds començarà a comptar l’endemà de la publicació de la resolució de la convocatòria en el Butlletí Oficial de la Província.

Un cop publicada la convocatòria, els interessats hauran de presentar, dins el termini indicat, la sol·licitud de subvenció acompanyada de la documentació requerida en aquestes bases.

La convocatòria, llevat que s’estableixi expressament el contrari, ha de respectar les fases i terminis següents:

· Admissió de sol·licituds: un cop presentades la sol·licitud i la documentació necessàries, es comprovarà que s’ajusten als requisits. En cas que l’interessat no hagi aportat els documents indicats, se’l requerirà mitjançant notificació per tal que els aporti d’acord amb el que preveu l’article 68 de la Llei 39/2015, d’1 d’octubre, del procediment administratiu comú de les administracions públiques. En cap cas s’admetrà la modificació o substitució d’aquells projectes ja presentats.

· Valoració del projecte o activitat: un cop admesa la sol·licitud, es valorarà el projecte o l’activitat d’acord amb els criteris establerts en aquestes bases, per tal que el personal tècnic de l'àrea emeti l’informe preceptiu per a la proposta de resolució de l’òrgan competent.

· Resolució definitiva: la competència per a la resolució d’atorgament i denegació de les subvencions correspon a la Junta de Govern Local. La notificació de les resolucions s’efectuarà d’acord amb l’article 40 de la Llei 39/2015, d’1 d’octubre, del procediment administratiu comú de les administracions públiques.

La resolució definitiva posa fi a la via administrativa, contra la qual els interessats podran interposar, amb caràcter potestatiu, recurs de reposició en el termini d’un mes o recurs contenciós administratiu o qualsevol altre recurs que considerin convenient per defensar els seus interessos.


D’acord amb allò que estableix la 39/2015, d’1 d’octubre, de procediment comú de les administracions públiques, les entitats jurídiques han de relacionar-se electrònicament amb l’Administració.

Les entitats i associacions podran nomenar via acord de Junta Directiva o d’Assemblea, una persona responsable de l’entitat, que serà la persona vàlida per a representar l’entitat davant l’Administració, prèvia presentació del certificat a l’Ajuntament. Aquesta persona, en nom de l’entitat, haurà de fer tots els tràmits per via electrònica, per la qual cosa aquesta persona haurà de disposar de qualsevol tipus de certificat digital emès per una autoritat de certificació i admès pel Consorci d’Administració Oberta de Catalunya per a la identificació davant les administracions públiques catalanes.


Article 6. Entitats Beneficiàries

Es poden beneficiar de les subvencions que es regulen en aquestes bases les associacions i entitats, que reuneixin els requisits que s’especifiquen:

· Tenir seu social o domicili al terme municipal de Cabrils.
· Estar degudament constituïdes i inscrites en el Fitxer Municipal d’Entitats de l’Ajuntament de Cabrils amb una antiguitat mínima de 6 mesos.
· Tenir programats projectes o activitats englobades en els camps anteriors per realitzar en el període comprès entre l'1 de gener i el 31 de desembre de l’any en curs.
· Estar al corrent de les obligacions fiscals amb la hisenda local, i, si fos el cas, haver justificat adientment les subvencions municipals concedides anteriorment.

No seran beneficiàries de les subvencions que es regulen en aquestes bases les associacions i entitats, persones físiques i altres persones jurídiques les quals concorrin en alguna de les circumstàncies recollides en l’article 7 de l’Ordenança General de Subvencions.

Les entitats i associacions que durant l’any vigent signin o tinguin signat amb l’Ajuntament de Cabrils i/o un Organisme Autònom un conveni que comporti una compensació econòmica per desenvolupar els projectes o activitats pròpies, no podran concórrer en aquesta convocatòria de subvencions amb el projecte, activitat o actes inclosos en el conveni.

Les entitats i associacions hauran de donar compliment d’allò establert al “Codi Ètic de càrrecs electes, personal funcionari i laboral i d’altres actors que interactuen amb l’Ajuntament”, que en el cas de les entitats i associacions seran els membres dels seus òrgans.


Article 7. Sol·licituds

Les entitats i associacions només podran sol·licitar subvenció per el mateix projecte o activitat a una única línia d'ajuts.


Les sol·licituds s’han de formular mitjançant els impresos normalitzats que figuraran a la web municipal (www.cabrils.cat).

La sol·licitud s’ha de presentar al Registre d’Entrades de l’Ajuntament de Cabrils, per la persona designada i per via electrònica, (tal i com s’especifica en el punt 5.4) dins del termini que determini la convocatòria, amb els models normalitzats:

La documentació que cal presentar consta de:

· Formulari del sol·licitud del projecte i/o activitat, acompanyat de la documentació especificada
· Declaració responsable
· Comunicació de dades bancàries

L’Ajuntament pot requerir a l’entitat sol·licitant la documentació complementària que es consideri convenient.

En cas que la documentació de la sol·licitud sigui incomplerta o incorrecta, l’Ajuntament ho notificarà a l’entitat sol·licitant tot requerint la complementació o la rectificació necessària en el termini de deu dies hàbils a comptar des del dia de la notificació. Vençut aquest termini sense la presentació de cap esmena s’entendrà com un desistiment i implicarà prèvia resolució d’arxiu de l’expedient.


Article 8. Criteris de valoració

La valoració de les sol·licituds es realitzarà d’acord amb els següents criteris

	
	Puntuació màxima

	En relació a l’entitat sol·licitant del projecte (màxim 40 punts)

	Experiència en l’àmbit d’actuació
(2 punt per any)
	10

	Base social*
(fins a 10 persones sòcies 2 punts; entre 11 i 20 persones 4 punts;
21 persones o més 6 punts)
	
6

	Impacte social en el municipi*
(>75% de la base social és de Cabrils 10 punts,
>65% 4 punts, >50% 1 punt)
	
3

	Participació acreditada en esdeveniments i activitats impulsats des de l’Ajuntament de Cabrils l’any anterior a la sol·licitud
(2 punt per activitat)
	
6

	Participació activa en esdeveniments i activitats impulsades al municipi per d’altres entitats l’any anterior
(2 punts per activitat)
	
4

	Accions en relació al foment de l’associacionisme i la participació
ciutadana, de promoció de l’entitat i les seves activitats, de foment del
	4

	teixit associatiu durant l’any anterior
(1 punts per acte o campanya)
	

	Encaix del projecte al municipi (màxim 5 punts)

	Projecte de nova implantació (antiguitat < de 2 anys)
	3

	Dèficit d’actes/actuacions similars al municipi
	2

	Pla de finançament (màxim 6 punts)

	Dependència financera, aportació ajuntament respecte total pressupost
(50% 1 punt // 49-25% 2 punts // <25% 3 punts)
	3

	Altres fonts de finançament públiques i/o privades acreditades
(1 punt per cada font aconseguida)
	3

	Control i seguiment (màxim 2 punts)

	Existència de sistemes de control i seguiment d’avaluació del projecte (com ara juntes, assemblees, comissions específiques o control tècnic i/o econòmic extern per part de professionals)
(fins a 2 punts)
	
2

	Descripció del projecte: (màxim 50 punts)

	Descripció del projecte i relació amb les finalitats específiques establertes a les bases (art. 2).
(5 punts per cada acció que desenvolupi algun dels objectius,
fins a 20 punts)
	
20

	Participants reals del projecte
(2 punts <20 persones, 4 punts >21 persones)
	4

	Difusió i comunicació
(2 punt per campanya o actuació)
	6

	Llistat d’actes/actuacions, (descripció, calendarització i durada)
(2 punt per acte/actuació, fins 20 punts)
	20


* caldrà presentar certificat de secretaria per acreditar-ho.

En quant als criteris específics per a l'apartat B de l'Àrea d'Esports, es valoraran de la següent manera:

	Criteris específics de l’àrea d’Esports
	Puntuació màxima

	Apartat B
Repartiment equitatiu de l’import destinat a aquest apartat entre esportistes menors de 18 anys durant l’any en curs, seguint els següents criteris.
*Les entitats hauran d’adjuntar la fitxa federativa per acreditar-ho.
** Per poder optar a aquesta subvenció, les entitats hauran d’haver obtingut subvenció a
l’Apartat A d’Esports.

	1.  Esportista federat empadronat a Cabrils
	x 1

	2.  Esportista federat NO empadronat a Cabrils
	x 0,75

	3.  Esportista federat en competició escolar empadronat a Cabrils
	x 0,5

	4.  Esportista federat en competició escolar NO empadronat a
Cabrils
	x 0,25

La puntuació mínima de la valoració per optar a la subvenció ha de ser de la meitat de la puntuació total (suma de la general i específica).

L’import de cada subvenció dependrà de l’import sol·licitat, la puntuació obtinguda i la quantitat de la dotació econòmica de cada regidoria, i es calcularà aplicant la següent fórmula:
S= I*(P / ΣP)
Essent:
P: Puntuació atorgada al projecte.
ΣP: Suma de les puntuacions atorgades a tots els projectes valorats. I: Import màxim de subvencions a distribuir de la regidoria.
S: Subvenció a atorgar al projecte.

La subvenció resultant per cada projecte (S) no podrà superar l’import sol·licitat.

La quantitat atorgada en cap cas podrà ser superior al 60% de l’import total de la dotació econòmica i d’acord amb la valoració de la Comissió Tècnica de Valoració.


Article 9. Valoració de les sol·licituds

Les sol·licituds presentades seran estudiades i valorades pel personal tècnic de l'àrea corresponent, que emetrà l’informe preceptiu no vinculant a l’òrgan competent per a la proposta de resolució.


Article 10. Dotació econòmica de la convocatòria

L’import màxim destinat a les subvencions regulades ens aquestes bases segons les diferents regidories implicades són:

	Àrea
	Import
	Consignació pressupostària

	Cooperació i Solidaritat
	8.000,00 €
	2312.480.15

	Educació
	6.000,00 €
	323.489.01

	Cultura
	4.500,00 €
	330.489.09

	Joventut
	2.600,00 €
	3371.480.29

	Esports
	
	

	Apartat A
	10.000,00 €
	342.489.16

	Apartat B
	25.000,00 €
	342.489.16

	Comerç i hostaleria
	10.000,00 €
	430.480.21

	Turisme
	3.000,00 €
	430.480.28

L’import màxim de concessió de la subvenció serà el 50% del cost del projecte o de l’activitat per a les quals es demani la subvenció.


L’Ajuntament de Cabrils es reserva el dret d’adjudicar o no la quantia total dels imports establerts en funció de la valoració de la comissió tècnica de valoració de les propostes presentades.


Article 11. Pagament

El pagament de les subvencions es farà en el moment en què el beneficiari presenti la documentació justificativa establerta en l’article 12 de les presents bases.

Les persones jurídiques, persones físiques, associacions i entitats beneficiàries podran sol·licitar una bestreta fins a un màxim del 70% de l’import econòmic que es sol·licita a través del "Formulari del sol·licitud del projecte i/o activitat". Aquesta bestreta es farà efectiva una vegada adoptat l’acord d’atorgament de subvencions per resolució de l’òrgan competent.

El pagament del 30% restant es realitzarà una vegada el beneficiari hagi justificat la subvenció dins dels terminis i procediments establerts.

Article 12. Justificació

La justificació haurà de contenir la documentació prevista a l’article 23 de l’Ordenança General de Subvencions de l’Ajuntament de Cabrils i que es resumeix en:

a) Memòria signada i detallada del/s projecte/s i/o activitat/s realitzada/es per a les que s’ha concedit la subvenció.
b) Liquidació econòmica del projecte/activitats	(document “Justificació de les despeses de l’actuació” )
c) Original o fotocòpia de les factures l’import de les quals justifiqui la subvenció atorgada.
d) Un exemplar, si s’escau, de la documentació de difusió escrita i/o gràfica relativa al/s projecte/s i/o activitat/s subvencionada/es.

El document “Justificació de les despeses de l’actuació” que resumeix la liquidació econòmica del projecte/activitats consta de:
1. Dades identificatives
2. Certificació de les despeses
3. Relació de factures

Aquesta documentació s’ha de presentar al Registre d’Entrades de l’Ajuntament de Cabrils, per la persona designada i per via electrònica, abans del dia 31 de gener de l’any següent a la convocatòria, tot i que els projecte o activitats s’han d’executar dins l’any en curs i els documents justificatius també han d’estar datats a l’any vigent.

L’import de la justificació haurà de ser per l’import equivalent a la subvenció atorgada a l’entitat sol·licitant. En els casos en que es detecti que l’import de justificació és inferior a l’import atorgat o la justificació és insuficient, la Junta de Govern acordarà la revocació de l’import no justificat.



Les justificacions presentades seran revisades pel personal tècnic de l'àrea corresponent, amb l'assessorament d'Intervenció, que emetrà l’informe preceptiu no vinculant a l’òrgan competent per a la proposta de resolució.

Article 13. Publicitat de la col·laboració municipal

Les entitats beneficiàries de la subvenció hauran de fer constar la col·laboració de l’Ajuntament de Cabrils als cartells impresos i a la resta de documentació editada i publicitada amb motiu del projecte i activitats subvencionades sempre que la subvenció s’hagi concedit amb anterioritat a la celebració de les activitats esmentades.

En aquest cas s’haurà de fer constar en un lloc visible i destacat el text “Amb la col·laboració de l’Ajuntament de Cabrils”, amb el senyal d’identificació visual de la Corporació local.

En el cas que la concessió de la subvenció es produeixi després de la celebració de les activitats subvencionades, es podrà requerir a les entitats organitzadores de les activitats esmentades que es faci constar el suport de l’Ajuntament per altres mitjans que, en cada cas, es considerin adequats.


Article 14. Acceptació de les bases

La presentació d’un projecte significa l’acceptació d’aquestes bases.


Disposició final

Aquestes bases entraran en vigor un cop aprovades definitivament i publicades en el Butlletí Oficial de la Província.

